Bijelo dugme (album)

Bijelo dugme je osmi LP-album grupe Bijelo dugme iz 1984. godine u izdanju diskografske kuće Diskoton. Album je sniman u studijima RTV Skoplje, RTV Zagreb i RTV Sarajevo.
Zbog upotrebe poznate slike Uroša Predića "Kosovska devojka" za naslovnicu albuma, album Bijelo dugme nezvanično je poznat pod nazivom Kosovka djevojka.

 Pozadina i snimanje  
Bijelo dugme je jedini album ove grupe snimljen s pjevačem Mladenom Vojičićem Tifom, koji je u grupu došao kao zamjena za Željka Bebeka. Album je također zapažen po tome što u njemu učestvuje bivši član Laza Ristovski, koji je nakon objavljivanja albuma ponovo postao zvanični član grupe. Album je pohvaljen zbog upotrebe računara i digitalnih sintisajzera kao što su emulator i waveterm. Čak je i Bregović tvrdio da je upotreba takvih instrumenata povećala njihov muzički krug djelovanja, koji predstavlja jedan od činilaca uspjeha ovog muzičkog djela. Laza Ristovski je bio poznat po ponovnoj upotrebi več navedene muzičke opreme za kasniji album "Pljuni i zapjevaj moja Jugoslavijo"

Bijelo dugme je anketirano 1998. godine kao 28. na listi 100 najvećih jugoslavenskih rok i pop albuma u knjizi YU 100: najbolji albumi jugoslovenske rok i pop muzike.

Pjevač Željko Bebek napustio je Bijelo dugme u aprilu 1984. godine, odlučivši se posvetiti svojoj solo karijeri, a novi pjevač u grupi postao je bivši član muzičkih sastava Top i Teška industrija Mladen Vojičić Tifa. Grupa je ljeto 1984. godine provela u Rovinju, gdje su održali male koncertne nastupe u turističkom centru Monvi, pripremajući se za predstojeće snimanje albuma.

Album je snimljen u Sarajevu, Skoplju, Zagrebu i Beogradu.Bijelo Dugme at Disogs Radni naslov albuma "Još uvijek nas ima" odbačen je nakon što je odlučeno da se slika Uroša Predića pojavi na naslovnici. Uz Bijelo dugme na studijskim snimkama nastupili su orkestar Narodnih instrumenata Skopske radio stanice, folk grupa Ladarice kao prateće pjevačice, Pece Atanasovski na gajdi i Sonja Beran-Leskovšek na harfi. U pjesmi "Pediculis pubis" kao pjevač pojavio se Bora Đorđević, vođa tadašnjih glavnih konkurenata Bijelog dugmeta, grupe Riblja čorba. Đorđević je pjesmu napisao zajedno sa vođom Bijelog dugmeta Goranom Bregovićem, a otpjevao je pjesmu zajedno s Bregovićem i Tifom Vojičićem. Bregović je kasnije zauzvrat gostovao na albumu Istine Riblje čorbe iz 1985. godine, pjevajući s Đorđevićem u pjesmi "Disko mišić".Istina at Discogs) Đorđević je imao ideju o političkoj pjesmi, a u tekstu se spominju imena i nadimci jugoslavenskih političara, ali Bregović ga je nagovorio da pjesma sadrži šaljive stihove o stidnim ušima. Konačni miks albuma uradio je njemački producent Theo Werdin, koji je u početku došao u Sarajevo zbog produciranja albuma Vatra) grupe Divlje jagode, ali kojeg je izdavačka kuća Diskoton nakon dolaska angažirala da radi na albumu Bijelog dugmeta.

Na albumu je predstavljena verzija jugoslavenske himne, "Hej, Slaveni", kao uvodna pjesma. Pjesma "Lipe cvatu, sve je isto k'o i lani" muzički je zasnovana na pjesmi "Šta ću nano dragi mi je ljut" koju je napisao Bregović, a izvorno snimila Bisera Veletanlić.

 Prijem kod publike i događaji nakon izlaska 
Publika je dobro prihvatila novo muzičko djelo Bijelog dugmeta, a pjesma "Lipe cvatu, sve je isto k'o i lani" bila je najveći hit na albumu.  Među ostalim uspješnim pjesmama bile su: "Padaju zvijezde", "Lažeš", "Da te bogdo ne volim" i "Jer kad ostariš". Međutim, mnogi muzički kritičari nisu dali dobre kritike novom muzičkom djelu Bijelog dugmeta.

Prodaja albuma i koncertna turneja koja je  uslijedila bila je veoma uspješna, a  album je prodan u više od 420.000 primjeraka.

Pod pritiskom profesionalnih obaveza, iznenadne slave i medijskog skandala izazvanog otkrivanjem njegove upotrebe LSD-a, Mladen Vojičić Tifa je odlučio napustiti grupu. Posljednji put je nastupio sa Bijelim dugmetom na koncertu u Moskvi.

 Utjecaj i naslijeđe albuma Bijelo dugme 
Narodno orijentisani pop rock zvuk Bijelog dugmeta, uz ideju jugoslavenstva, prisutan na albumu preko naslovnice "Hej, Sloveni", utjecao je na veliki broj pop rock grupa iz Sarajeva, poput: Merlina, Plavog orkestra, Crvene jabuke, Valentina i Hari Mata Hari, koji su često etiketirani kao Novi partizani.

Album je anketiran 1998. godine kao 28. na listi 100 najvećih jugoslovenskih rok i pop albuma u knjizi YU 100: najbolji albumi jugoslovenske rok i pop muzike.

Godine 2000. pjesme "Lipe cvatu" i "Za Esmu" našle su se na 10., odnosno 78. mestu na listi Rock Express Top 100 jugoslavenskih rok pjesama svih vremena.

Muzički kritičar Dimitrije Vojnov je 2007. godine album Bijelo dugme proglasio jednim od deset najvažnijih muzičkih zapisa u historiji jugoslavenskog rocka, uprkos negativnom mišljenju o albumu."10 najvažnijih SFRJ ploča", Dimitrije Vojnov, pressonlie.rs

Godine 2011. slušaoci Radija 202 glasali su za pjesmu "Meni se ne spava" kao jednu od 60 najvećih pjesama koje je PGP RTB / PGP RTS objavio tokom 60 godina postojanja ove izdavačke kuće.60 hitоvа еmisiје PGP nа 202!, facebook.com

 Kritike 
Rock novinar Dušan Vesić izjavio je o albumu Bijelo dugme: 

Dramaturg, scenarista, režiser i glumac Dimitrije Vojnov izjavio je u martu 2007. godine o albumu Bijelo dugme:  

 Spisak pjesama  
"Hej, slaveni" (Samuel Tomášik)
"Padaju zvijezde" (Bregović)
"Meni se ne spava" (Bregović)
"Za Esmu" (Bregović)
"Jer kad ostariš" (Bregović)
"Lipe cvatu, sve je isto k'o i lani" (Bregović)
"Pediculis pubis" (Bregović - Bora Đorđević/Bregović)
"Aiaio radi radio" (Bregović)
"Lažeš" (Bregović)
"Da te bogdo ne volim" (Bregović)

 Članovi grupe 
 Mladen Vojičić "Tifa" - pjevanje
 Goran Bregović - gitare
 Zoran Redžić - bas gitara
 Vlado Pravdić - klavijature
 Laza Ristovski - klavijature i digitalni sintisajzeri (emulator i waveterm)
 Goran "Ipe" Ivandić - bubnjevi

 Saradnici 
Ton majstor: Mufid Kosović
Ton majstor: ing. Škalec 
Ton majstor tokom snimanja u RTV Skoplje sa Orkestrom narodnih instrumenata: Milka Gerasimova
PPG kompjuter: Laza Ristovski 
Orkestar narodnih instrumenata RTV Skoplje
Solo gajde: Pece Atanasovski
Harfu snimila: Sonja Beran - Leskovšek

 Reference 

Kategorija:Albumi iz 1984.
Kategorija:Albumi Bijelog dugmeta
Kategorija:Albumi u izdanju Diskotona